rejauldu/bengali-wikipedia huggingface dataset:
থাম্ব|কালী মন্দির  কাঁকসা ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার অন্তর্গত একটি শহর। এটি পানাগড়ের কাছে অবস্থিত।   ইতিহাস  কাঁকসা এই অঞ্চলের প্রাচীনতম থানাগুলির অন্যতম। ১৮৪৭ সালে রাণীগঞ্জ বর্ধমান জেলার একটি পৃথক মহকুমার স্বীকৃতি পেলে, এই মহকুমার অধীনে রাণীগঞ্জ, কাঁকসা ও নিয়ামতপুর থানা তিনটি গঠিত হয়।Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), , Vol I, p 381, Radical Impression.  কাঁকসা থানার আড়া গ্রামের শিবমন্দিরটি প্রাচীন রেখ দেউল মন্দির স্থাপত্যের একটি নিদর্শন।Chattopadhyay, Akkori, p. 251 অনুমিত হয়, প্রাচীনকালেও এখানে একটি শহর অবস্থিত ছিল।Chattopadhyay, Akkori, p. 7   ভূগোল  কাঁকসা  অক্ষাংশ ও দ্রাঘিমাংশে অবস্থিত।  কাঁকসা যে অঞ্চলে অবস্থিত সেই আসানসোল-দুর্গাপুর অঞ্চলটি তরঙ্গায়িত ল্যাটেরাইট মৃত্তিকায় গঠিত। গোটা অঞ্চলটি অজয় ও দামোদর নদের মাঝখানে অবস্থিত। এই বিরাট নদীদুটি প্রায় ৩০ কিলোমিটারের ব্যবধানে সমান্তরালে প্রবাহিত হয়েছে। বহুকাল এই অঞ্চল ঘন অরণ্যে আবৃত ছিল। এখানে কয়লাখনি আবিষ্কৃত হওয়ার পর বন পরিষ্কার করে শিল্পাঞ্চল গড়ে তোলা হয়।Chattopadhyay, Akkori, pp. 14–15  কাঁকসা পানাগড়–মোরগ্রাম সড়কের ধারে অবস্থিত।  কাঁকসা পঞ্চায়েত সমিতির অধীনস্থ গ্রাম পঞ্চায়েতগুলি হল: বিদবিহার, মোলানদিঘি, গোপালপুর, বনকাটি, তিলকচন্দ্রপুর, কাঁকসা ও আমলাজোড়।   জনপরিসংখ্যান  ২০০১ সালের জনগণনা অনুসারে, কাঁকসা শহরের জনসংখ্যা হল ১৬,৫২৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে কাঁকসার সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   রাজনীতি  সীমানা পুনর্নির্ধারণ কমিশনের নির্দেশ অনুসারে, ২০১১ সালে কাঁকসা বিধানসভা কেন্দ্রটি অবলুপ্ত হয়েছে। কাঁকসা ব্লকের আমলাজোড়া, গোপালপুর ও মোলানদিঘি গ্রাম পঞ্চায়েতগুলি দুর্গাপুর পূর্ব বিধানসভা কেন্দ্রের অন্তর্গত হয়েছে। কাঁকসা, তিলকচন্দ্রপুর, বনকাটি ও বিদবিহার গ্রাম পঞ্চায়েতগুলি গলসি বিধানসভা কেন্দ্রের অন্তর্ভুক্ত হয়েছে।   শিক্ষা  কাঁকসায় ছয়টি প্রাথমিক, একটি মাধ্যমিক ও দুটি উচ্চ মাধ্যমিক বিদ্যালয় রয়েছে।   তথ্যসূত্র   বিষয়শ্রেণী:পশ্চিমবঙ্গের নগর বিষয়শ্রেণী:পশ্চিম বর্ধমান জেলার শহর ও নগর
জয়তারান () ভারতের রাজস্থান রাজ্যের পালি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৭ মিটার (১০০৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জয়তারান শহরের জনসংখ্যা হল ১৯,৩২৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে জয়তারান এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
গ্রোজনি (  : Грозный ;  : Соьлжа-ГӀала , রোমানাইজড: সোলা-Ġala  ) রাশিয়ার চেচনিয়ার রাজধানী শহর ।  শহরটি সুনজা নদীর তীরে অবস্থিত ।২০১০ সালের আদমশুমারি অনুসারে, এর জনসংখ্যা ছিল ২,৭১,৫৭৩  ২০১০ সালে এই অঞ্চলে জনসংখ্যা ছিল ২,১০,৭২০ এর বেশি ‌‌। কিন্তু ১৯৮৯ সালের আদমশুমারিতে গণনাকৃত ৩,৯৯,৬৮৮ জন হলো এ অঞ্চলের সবচেয়ে বেশি জনসংখ্যা। যা বর্তমান জনসংখ্যার প্রায় দুই-তৃতীয়াংশ। এটি আগে গ্রোজনায়া নামে পরিচিত ছিল (১৮৭০ সাল পর্যন্ত)।   তথ্যসূত্র   বিষয়শ্রেণী:রাশিয়ার প্রজাতন্ত্রের রাজধানী বিষয়শ্রেণী:প্রাক্তন জাতির রাজধানী বিষয়শ্রেণী:ধ্বংসপ্রাপ্ত শহর বিষয়শ্রেণী:এশিয়ার রাজধানী
চিও ল্যান হ্রদ ( ,  ) বা রাজ্যপ্রভা বাঁধ জলাধার ( ), থাইল্যান্ডের সুরাত থানি প্রদেশের খাও সোক জাতীয় উদ্যানে অবস্থিত লেক। এটি একটি  কৃত্রিম হ্রদ, ১৯৮৭ সালে বিদ্যুতের উৎস হিসেবে থাইল্যান্ডের ইলেকট্রিসিটি জেনারেটিং অথরিটি (EGAT) রাজ্যপ্রভা বাঁধ নির্মাণ করে।   রাজ্যপ্রভা বাঁধ  রাজ্যপ্রভা বাঁধ, যার অর্থ 'রাজ্যের আলো', ১৯৮৭ সালের মে মাসে রাজার ৬০ তম জন্মদিনে উদ্বোধনী অনুষ্ঠানে রাজার পদবি থেকে এর নামকরণ করা হয়েছিল। সেদিনের আগে এর নাম ছিল 'চিও ল্যান প্রজেক্ট'। এটি বিদ্যুৎ উৎপাদন, বন্যা নিয়ন্ত্রণ, সেচ এবং মৎস্য চাষের জন্য একটি বহুমুখী প্রকল্প হিসাবে ডিজাইন করা হয়েছিল। ১৯৮২ সালে, থাইল্যান্ডের ইলেক্ট্রিসিটি জেনারেটিং অথরিটি (ইজিএটি) ক্লং সেং নদীর গতিপথ দিয়ে বাঁধ নির্মাণ শুরু করে। যা অববাহিকা । এই বিশাল এলাকা পানিপূর্ণ করার জন্য, বান চিউ লান গ্রামের ৩৮৫টি পরিবারকে পুনর্বাসিত করা হয়। রাবার এবং অন্যান্য চাষের সুযোগ যেমন হাঁস-মুরগি, ফলের বাগান, সবজি চাষ, এবং জলাশয়ে মৎস্য চাষ কৃষকদের আয় বজায় রাখার জন্য প্রয়োজনীয় প্রশিক্ষণ কর্মসূচি এবং ঋণ সুবিধার সাথে একত্রে চালু করা হয়।  প্রতিটি পরিবার ১৯ রাই (  ) রাবার বাগানের করার জন্য পেয়েছে পাশাপাশি এক রাই (  ) তাদের বাসস্থানের জন্য। ক্ষতিপূরণের অংশ হিসাবে, পুনর্বাসিত ব্যক্তিরা পরিবারপ্রতি মাসে ১০০০ বাত পান। পুনর্বাসন মৌলিক পাবলিক অবকাঠামো, জল সরবরাহ ব্যবস্থা, এবং স্কুল, পুলিশ স্টেশন, মেডিকেল সেন্টার এবং কমিউনিটি হলের মতো পাবলিক ভবন তৈরি করা হয়েছে—যার সবই থাই সরকার দ্বারা নির্মিত।  নতুন সৃষ্ট দ্বীপগুলিতে ডুবে যাওয়া বা অনাহার থেকে বাঁচাতে নৌকা এবং হেলিকপ্টারে প্রাণীদের পুনর্বাসন করা হয়েছিল। ১৮ মাসে ১১৬ প্রজাতির ১,৩৬৪টি প্রাণী উদ্ধার করা হয়েছিল, কিন্তু তা মধ্যে ৪৪ টি মারা যায়। বদ্ধ পানির কারণে অনেক প্রজাতির মাছ মারা গেছে।  লেকের গড় গভীরতা প্রায়  যখন হ্রদের গভীরতম স্থান প্রায়  গভীর।   পর্যটন  জাতীয় উদ্যান এলাকা বাঘ, হাতি, ট্যাপির এবং অনেক বানর প্রজাতির মতো স্তন্যপায়ী প্রাণীদের বসবাস রয়েছে। হর্নবিল, ব্যান্ডেড পিটাস এবং গ্রেট আর্গাসের মতো পাখিরাও বনের বাসিন্দা।সরীসৃপগুলির মধ্যে রয়েছে কিং কোবরা, জালিকাযুক্ত অজগর এবং উড়ন্ত টিকটিকি। জলাধার এলাকায় ক্লং সেং, ক্লং নাখা এবং কায়েং ক্রুং বন্যপ্রাণী অভয়ারণ্য রয়েছে যেখানে বিরল প্রাণী পাওয়া যায়। খাও সোক ন্যাশনাল পার্কের পশ্চিমে শ্রী ফাং নাগা ন্যাশনাল পার্ক অবস্থিত যা সংরক্ষণ এলাকা ৪০০০ বর্গ কিলোমিটার পর্যন্ত বিস্তৃত।   গ্যালারি    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:থাইল্যান্ডের ভূগোল
সার্কাস ২০২২ সালে মুক্তিপ্রাপ্ত ভারতীয় হিন্দি ভাষার হাস্যরসাত্মক চলচ্চিত্র, যা রোহিত শেট্টি দ্বারা পরিচালিত এবং রোহিত শেট্টি পিকচারজ, টি-সিরিজ ও রিলায়েন্স এন্টারটেইনমেন্ট দ্বারা প্রযোজিত। চলচ্চিত্রটিতে দ্বৈত চরিত্রে অভিনয় করেছেন রণবীর সিং, এছাড়াও রয়েছেন পূজা হেগড়ে, জ্যাকলিন ফার্নান্দেজ এবং বরুণ শর্মা। এটি আনুষ্ঠানিকভাবে আঙ্গুর (১৯৮২) থেকে গৃহীত হয়েছে, যা শেক্সপিয়রের নাটক দ্য কমেডি অফ এররস অবলম্বনে নির্মিত হয়েছিল। চলচ্চিত্রটিতে দীপিকা পাড়ুকোন এবং অজয় দেবগন-এর বিশেষ উপস্থিতি রয়েছে।  মূল চিত্রগ্রহণ ২০২০ সালের ১৭ নভেম্বর ভারতের মুম্বইয়ে শুরু হয়েছিল। এটির দৃশ্যপট ১৯৬০-এর দশকের আদলে বর্ণনা করা হয়েছে। চলচ্চিত্রটি ২০২১ সালের ৩১ ডিসেম্বর প্রেক্ষাগৃহে মুক্তি পাওয়ার কথা ছিল, কিন্তু শুটিং বিলম্বের কারণে এটি ২০২২ সালের ২৩ ডিসেম্বর প্রেক্ষাগৃহে মুক্তির জন্য তারিখ নির্ধারিত হয়েছে।   অভিনয়ে   রণবীর সিং – রোহান দেশমুখ / করণ দেশমুখ  পূজা হেগড়ে – জিয়া গুপ্তা  জ্যাকলিন ফার্নান্দেজ – চাহাত জোশী  বরুণ শর্মা - দীপক বানসাল / মোহিত বানসাল  সিদ্ধার্থ যাদব – মোমো   জনি লিভার – পোলসন দাদা  সঞ্জয় মিশ্র – রায় বাহাদুর, বিন্দুর বাবা  ব্রজেশ হিরজী – নাগমনি, টেক্সী চালক   বিজয় পাটকর – শঙ্কর  সুলভা আর্য – চাচী  মুকেশ তিওয়ারি – ডাকু বাঘীরা  অনিল চরণজিৎ – প্রেম  অশ্বিনী কালসেকর – শকুন্তলা দেবী, রোহান দেশমুখের মা  মুরালী শর্মা – ডাঃ রায় জামনাদাস   বিশেষ উপস্থিতি   দীপিকা পাড়ুকোন  অজয় দেবগন   নির্মাণ  মূল চিত্রগ্রহণ ২০২০ সালের ১৭ নভেম্বর ভারতের মুম্বইয়ে শুরু হয়েছিল।   মুক্তি  চলচ্চিত্রটি ২০২১ সালের ৩১ ডিসেম্বর প্রেক্ষাগৃহে মুক্তি পাওয়ার কথা ছিল, কিন্তু শুটিং বিলম্বের কারণে এটি ২০২২ সালের ২৩ ডিসেম্বর প্রেক্ষাগৃহে মুক্তির জন্য তারিখ নির্ধারিত হয়েছে।   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:রোহিত শেট্টি পরিচালিত চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:১৯৪২-এর পটভূমিতে চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্রে যমজ বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:বাংলা চলচ্চিত্রের হিন্দি পুনর্নির্মাণ বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:নাটক অবলম্বনে ভারতীয় চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__   দ্রুত অপসারণ করা হলো: অসংলগ্ন পাতা। ≈  MS Sakib  📩 ·📝 ১৯:৩৪, ২২ মার্চ ২০২৫ (ইউটিসি)  :ব্যারি বিশ্ববিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () কোন তথ্য নেই মোঃ মালেক ইসলাম (আলাপ) ১০:২০, ২২ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নুরুল আজরিনা মুহাম্মদ ফাজিল (জন্ম: ২৮ মার্চ ২০০৪; নুরুল ফাজিল নামে সুপরিচিত) হলেন একজন মালয়েশীয় তীরন্দাজ, যিনি মালয়েশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০২১ সালে তীরন্দাজীতে অভিষেক করা ফাজিল মালয়েশিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন নুরুল আজরিনা মুহাম্মদ ফাজিল ২০০৪ সালের ২৮শে মার্চ তারিখে মালয়েশিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ফাজিল মালয়েশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৫টি ১০ পয়েন্ট অর্জন করে সর্বমোট ৬২২ পয়েন্ট নিয়ে তিনি ৬০তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫ম স্থান অধিকারী তুরস্কের এলিফ গোক্কিরের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি শাকিরা মাশাইখ এবং আরিয়ানা জাইরির সাথে মালয়েশীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৭টি ১০ পয়েন্ট অর্জন করে সর্বমোট ১৯১৮ পয়েন্ট নিয়ে ১০ম স্থান অধিকার করেছিল। অতঃপর প্রাথমিক পর্বে তারা ইন্দোনেশিয়ার কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মালয়েশীয় নারী তীরন্দাজ বিষয়শ্রেণী:মালয়েশিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
ঠাকুর বাঙালি পদবি বা উপাধি, "ঠাকুরমশাই" শব্দটি থেকে সাধিত শব্দ। তদানীন্তন কোন কোন বাঙালি ব্রাহ্মণ পরিবারের যথা, কুশারী অথবা ভট্টাচার্য পদবীবিশিষ্ট লোকদের সম্মান করে ঠাকুরমশাই বলে ডাকার ফলে পরে তা ঠাকুরে রূপ নিয়েছে। উচ্চ আধ্যাত্মিক কোন ব্যক্তিকে শ্রদ্ধা প্রকাশ করে ঠাকুর বলে ডাকা হয়। বিখ্যাত জোড়াসাঁকো ঠাকুর পরিবারের আগের পদবী ছিল কুশারী, পরে তা ঠাকুর উপাধি প্রাপ্ত হয়। রামকৃষ্ণ পরমহংসদেবের প্রকৃত নাম ছিল গদাধর চট্টোপাধ্যায়, কিন্তু ঠাকুর রামকৃষ্ণ পরমহংস নামে তিনি বেশি পরিচিত।   অন্য ভাষায়  ইংরেজি ভাষায় ঠাকুরকে সাধারণত Tagore বানানে লেখা হয়।  ঠাকুর পদবি যুক্ত বিখ্যাত ব্যক্তি  "ঠাকুরকুশলী" দেবীদাস রায়ঠাকুর   কার্তিকদাস রায়ঠাকুর  প্রিন্স দ্বারকানাথ ঠাকুর   দেবেন্দ্রনাথ ঠাকুর   জ্যোতিরিন্দ্রনাথ ঠাকুর   রবীন্দ্রনাথ ঠাকুর  তাহের উদ্দীন ঠাকুর  শর্মিলা ঠাকুর  শক্তি ঠাকুর  মোনালি ঠাকুর   শার্দুল ঠাকুর  হরিচাঁদ ঠাকুর  বিষয়শ্রেণী:ঠাকুর বিষয়শ্রেণী:বাঙালি পদবি বিষয়শ্রেণী:হিন্দু উপাধি বিষয়শ্রেণী:হিন্দু পদবি বিষয়শ্রেণী:উপাধি বিষয়শ্রেণী:ব্রাহ্মণ বিষয়শ্রেণী:বাঙালি ব্রাহ্মণ বিষয়শ্রেণী:ব্রাহ্মণ সম্প্রদায় বিষয়শ্রেণী:পদবিসমূহ বিষয়শ্রেণী:ভারতে পদবি বিষয়শ্রেণী:ভারতীয় পদবি বিষয়শ্রেণী:ভারতীয় সামন্ততন্ত্র বিষয়শ্রেণী:বাংলাদেশে পদবি
...প্রাইয়া দো কাসিনো পৃথিবীর দীর্ঘতম নিরবিচ্ছিন্ন সমুদ্র সৈকত?  ...কাজী মুতাসিম বিল্লাহ কওমি মাদ্রাসায় সর্বপ্রথম বাংলা ভাষায় পাঠদান পদ্ধতি চালু করেন?  ...ফিফার স্বীকৃতি অনুযায়ী দ্রাহশান আরদা ফুটবল ম্যাচ পরিচালনাকারী বিশ্বের প্রথম নারী রেফারি?  ...আবু সালমান শাহজাহানপুরী তার ১৫০টি বইয়ের মধ্যে শুধু ৫০টি বই লিখেছেন স্বাধীনতা কর্মী আবুল কালাম আজাদ সম্পর্কে?  ...২০০৮ সালে  হাবিবুর রহমান খায়রাবাদীর স্বাক্ষরে দারুল উলুম দেওবন্দ হতে সর্বপ্রথম সন্ত্রাসবাদ বিরোধী ফতোয়া দেয়া হয়েছিল?  ...১৮২০ সালে প্রতিষ্ঠিত এম. এম. ইস্পাহানি লিমিটেড বাংলাদেশের সবচেয়ে পুরনো বাণিজ্য প্রতিষ্ঠান হলেও এটির গোড়াপত্তন বোম্বেতে হয়েছিল?
সৈয়দ আবদুল্লাহ বেরেলভী (১৮ সেপ্টেম্বর ১৮৯১ - ৯ জানুয়ারী ১৯৪৯, সৈয়দ আবদুল্লাহ ব্রেলভি নামেও পরিচিত) ছিলেন একজন ভারতীয় স্বাধীনতা সংগ্রামী রাজনীতিবিদ, সাংবাদিক এবং দ্য বোম্বে ক্রনিকলের সম্পাদক। তিনি ৮ জুলাই ১৯২৯ সালে ভারতে মুসলমানদের 'অধিকার আদায়ে লড়াই করার জন্য' কংগ্রেস মুসলিম পার্টি প্রতিষ্ঠা করেন। তিনি আহমদ রেজা খান বেরেলভীর ছাত্র ছিলেন। তিনি ব্রিটিশ সরকারের বিরুদ্ধে আওয়াজ তুলতে ১৯২৪ সালে দ্য বম্বে ক্রনিকলে কাজ শুরু করেন।   ব্যক্তিগত জীবন  সৈয়দ আবদুল্লাহ বেরেলভী ১৮ সেপ্টেম্বর ১৮৯১ সালে বোম্বেতে (বর্তমানে মুম্বাই, মহারাষ্ট্র) জন্মগ্রহণ করেন। তার বাবা-মা উত্তরপ্রদেশের বেরেলি জেলার বাসিন্দা ছিলেন।  তিনি আঞ্জুমান-ই-ইসলাম হাই স্কুল থেকে ম্যাট্রিকুলেশন পর্যন্ত পড়াশোনা করেন এবং এলফিনস্টোন কলেজ থেকে স্নাতক পাস করেন।  তিনি খায়রুন নিসা রেজভীর সাথে বিবাহবন্ধনে আবদ্ধ হন এবং তাদের একসাথে ৪ জন সন্তান ছিল।  তথ্যসূত্র   বিষয়শ্রেণী:ভারতীয় স্বাধীনতা কর্মী বিষয়শ্রেণী:১৯৪৯-এ মৃত্যু বিষয়শ্রেণী:বেরেলির ব্যক্তি বিষয়শ্রেণী:বেরলভী বিষয়শ্রেণী:ভারতীয় সুফি বিষয়শ্রেণী:১৮৯১-এ জন্ম বিষয়শ্রেণী:মুম্বইয়ের ব্যক্তি
আরব মালয়েশীয়ান (; ; জাভি বর্ণমালা: ) বলতে বোঝায় পূর্ণ বা আংশিক আরব বংশোদ্ভূত (বিশেষত হাদরামি, অন্যান্য দক্ষিণ আরবীয় এবং উপসাগরীয় আরব বংশোদ্ভূত) এমন মানুষ যারা মালয়েশিয়ায় জন্মগ্রহণ করেছেন বা অভিবাসী হয়ে এসেছেন।  ইসলাম-পূর্ব যুগ থেকেই আরব বণিকরা দক্ষিণ-পূর্ব এশিয়াতে যাতায়াত করতেন। কারণ দক্ষিণ-পূর্ব এশিয়া সমুদ্রপথে আরব, পারস্য এবং চীনের বাজারের সাথে ভালোভাবে সংযুক্ত ছিল। এই আরব বণিকরা সমগ্র আরব উপদ্বীপ থেকে এসেছিলেন এবং বর্তমানে ওমান, ইয়েমেন, কাতার, কুয়েত, বাহরাইন, সংযুক্ত আরব আমিরাত এবং অন্যান্য জিসিসি রাষ্ট্রসমূহ নিয়ে গঠিত। প্রথম দিকের আরব বণিকরা প্রাচ্য সনাতনপন্থী খ্রিস্টান ধর্ম, আরবীয় ঐতিহ্যবাহী ধর্ম এবং ইসলাম ধর্মের আবির্ভাবের আগে আরবদেশে বিদ্যমান অন্যান্য ধর্ম অনুসরণ করতেন। পরবর্তীতে ৭ম ও ৮ম শতাব্দীতে আরব বণিকদের মাধ্যমে মালয়েশিয়ায় ইসলাম প্রবর্তিত হয়। ইসলামিক যুগে দক্ষিণ-পূর্ব এশিয়ায় আরবদের আগ্রহ বেড়ে যায়, এই সময়ে আরও বেশি আরব বণিক ইসলাম প্রচারের জন্য আগমন করেন। অনেক আরব অভিবাসী রাজকীয় পরিবারে অন্তর্ভুক্ত হন এবং তাদের আরবীয় পরিচয় ধরে রাখার পরিবর্তে স্থানীয় মালয় সংস্কৃতির সাথে মিশে যান।  কুয়ালালামপুর এর ফেডারেল অঞ্চল এবং পেনাং, পেরলিস ও জোহর রাজ্যে মালয় ও আরব বংশোদ্ভূত মিশ্র জনসংখ্যার একটি বড় অংশ রয়েছে। কাছাকাছি দেশ যেমন সিঙ্গাপুর, ইন্দোনেশিয়া, ব্রুনাই এবং ফিলিপাইনে বসবাসকারী আরব প্রবাসীদের মতো, আরব মালয়েশীয়রা মালয় সংস্কৃতির সাথে মিশে গেছে এবং প্রায়শই নিজেদেরকে "আরব" হিসেবে গণ্য করে না। এটি দক্ষিণ-পূর্ব এশিয়ায় আরব বণিকদের একটি ঐতিহাসিক প্রবণতা ছিল, যারা দ্রুত স্থানীয় অস্ট্রোনেশীয় সংস্কৃতির সাথে একীভূত হয়ে গিয়েছিল।  আরও দেখুন  আরব প্রবাস আরব ইন্দোনেশীয় আরব সিঙ্গাপুরী আরব ফিলিপিনো হাদরামি সম্প্রদায় মালয়েশিয়ায় ইসলাম আরও পড়ুন               আরব মালয়েশিয়া বিষয়শ্রেণী:মালয়েশিয়ায় অভিবাসন বিষয়শ্রেণী:আরব বংশোদ্ভূত মালয়েশীয়
নাসরিন সোলতানখাহ () ইরানের একজন রাজনীতিবিদ ও বর্তমানে দেশটির উপ রাষ্ট্রপতি।   জন্ম ও শিক্ষা  নাসরিন সোলতানখাহ ১৯৬৩ সালের ১০ এপ্রিল তারিখে ইরানের রাজধানী তেহরানে জন্ম গ্রহণ করেন। তিনি শারিফ ইউনিভার্সিটি অফ টেকনলজিতে গণিত বিষয়ে পড়াশোনা করেন, যেখান থেকে তিনি ১৯৭৬ সালে স্নাতক (বিএস) ডিগ্রি, ১৯৭৮ সালে স্নাতকোত্তর (এমএস) ও ১৯৯৪ সালে ডক্টরেট ডিগ্রি লাভ করেন।   রাজনীতি   মন্ত্রিসভা  ২৫ সেপ্টেম্বর, ২০০৫ তারিখে রাষ্ট্রপতি মাহমুদ আহমেদিনেজাদ কর্তৃক মন্ত্রিসভায় নিয়োগ লাভের মধ্য দিয়ে সোলতানখাহ প্রথম কোন গুরুত্বপূর্ণ রাজনৈতিক দায়িত্ম লাভ করেন। সোলতানখাহ হচ্ছেন ইরানের রাজনৈতিক ইতিহাসে মন্ত্রিসভায় সুযোগ পাওয়া দ্বিতীয় নারী। তৎকালীন উপ রাষ্ট্রপতি ফাতেমাহ জাভাদি হলেন প্রথম। একই সময়ে সোলতানখাহ ইরানস ন্যাশনাল এলিটস ফাউন্ডেশনের সভাপতিরও দায়িত্ম পালন করেন।   সেন্টার ফর উইমেন অ্যান্ড ফ্যামিলি অ্যাফেয়ার্স  সোলতানখাহের মন্ত্রিসভার পদবী বলে তিনি একই সাথে ইরানের সেন্টার সেন্টার ফর উইমেন অ্যান্ড ফ্যামিলি অ্যাফেয়ার্সের (যা আগে সেন্টার ফর উইমেনস পার্টিসিপেশান বা সিডব্লিউপি হিসেবে পরিচিত ছিল) প্রধান ও রাষ্ট্রপতির নারী বিষয়ক নীতিনির্ধারণীর মুখ্য উপদেষ্টা হিসেবে কাজ করছিলেন।  এই সংক্রান্ত দায়িত্ম পালনের ক্ষেত্রে সোলতানখাহ তিনটি মূল নীতিকে ভিত্তি হিসেবে স্থাপন করেন। নীতিগুলো ছিল "লিঙ্গ নির্বিশেষে নারীর প্রতি শ্রদ্ধাকে সমুন্নত করা", "ব্যবস্থাপনা ও নীতিনির্ধারণী বিষয়সমূহে নারীদের বিশেষ গুণাবলীর সুষ্ঠু প্রয়োগ করা" ও "পারিবারিক বিষয়সমূহে নারীদের প্রধান ভূমিকার প্রতি গুরুত্ব আরোপ করা"। সোলতানখাহের দায়িত্ম পালনকালে ইরানের কেন্দ্রীয় রাজনীতিতে নারী সংক্রান্ত কার্যক্রম এই তিনটির মূলনীতির ভিত্তিতে পরিচালিত হয়েছিল। এ ব্যাপারে সোলতানখাহ মত প্রকাশ করেছিলেন যে সরকার এগুলোর ভিত্তিতে বিভিন্ন সামাজিক ও সাংস্কৃতিক বিষয়সমূহে নারীদের কর্মক্ষমতার সুষ্ঠু প্রয়োগে ও তাদের জন্য নতুন কর্মক্ষেত্র তৈরিতে নিয়োজিত আছে।   রাজনৈতিক সম্পৃক্ততা  সোলতানখাহ ইরানের ক্ষমতাসীন রাজনৈতিক দল অ্যালায়েন্স অফ বিল্ডার্স অফ ইসলামিক ইরানের একজন সদস্য। বর্তমানে তিনি দলটির উপ প্রধানের দায়িত্ম পালন করছেন।   তেহরানের নগর পরিষদ  ২০০৩ সালে সোলতানখাহ নির্বাচনের মাধ্যমে তেহরানের নগর পরিষদের একটি আসন লাভ করেন। ২০০৭ সাল পর্যন্ত তিনি সে দায়িত্ম পালন করেন।   তথ্যসূত্র    বহিঃসংযোগ   https://web.archive.org/web/20051124122419/http://www.iran-daily.com/1384/2391/html/panorama.htm  https://web.archive.org/web/20060517182952/http://www.iran-daily.com/1384/2419/html/panorama.htm  https://web.archive.org/web/20160304031333/http://www.iranian.ws/iran_news/publish/article_9956.shtml  https://web.archive.org/web/20160304031333/http://www.iranian.ws/iran_news/publish/article_9956.shtml  http://www.escwa.org.lb/ecw/editors/pubs/ECW2ndReview.pdf  https://web.archive.org/web/20050901162349/http://www.mehrnews.com/en/NewsDetail.aspx?NewsID=39497  |-  |-  বিষয়শ্রেণী:জীবিত ব্যক্তি বিষয়শ্রেণী:ইরানি রাজনীতিবিদ বিষয়শ্রেণী:১৯৬৩-এ জন্ম বিষয়শ্রেণী:তেহরানের ব্যক্তি বিষয়শ্রেণী:তেহরান সিটি কাউন্সিলের সদস্য বিষয়শ্রেণী:ইরানি মহিলা রাজনীতিবিদ বিষয়শ্রেণী:অর্ডার অব মেরিট অ্যান্ড ম্যানেজমেন্ট পুরস্কার প্রাপক বিষয়শ্রেণী:ইরানের উপ-রাষ্ট্রপতি বিষয়শ্রেণী:২১শ শতাব্দীর ইরানি নারী রাজনীতিবিদ
থাম্ব|ডান|240px|OSM locator map of the swimming pool within the city of Pripyat  আজুর সুইমিং পুল (; ) ইউক্রেনের পরিত্যক্ত শহর প্রিপিয়াতে চেরনোবিল বিপর্যয়ে আক্রান্ত আভ্যন্তরীণ সুইমিং পুল।   ইতিহাস  এটি ১৯৭০-এর দশকে নির্মিত হয়েছিল এবং চেরনোবিল বিপর্যয়ের ১২ বছর পরেও ১৯৯৮ সাল পর্যন্ত ব্যবহৃত হয়েছিল। এই ১২ বছরের মধ্যে পুলটি মূলত লিকুইডেটরদের দ্বারা ব্যবহৃত হয়েছিল। সুইমিং পুলটি প্রিপিয়াতের অন্যতম পরিষ্কার স্থান হিসেবে বিবেচিত হয়। বর্তমানে, সুইমিং পুল এবং সংলগ্ন আভ্যন্তরীণ বাস্কেটবল কোর্ট পরিত্যক্ত রয়েছে।   জনপ্রিয় সংস্কৃতিতে  মার্কিয়ান কামিশের অবৈধ চেরনোবিল ভ্রমণ সম্পর্কে আ স্ট্রল টু দ্য জোন উপন্যাসে সুইমিং পুলটি গুরুত্বপূর্ণ ভূমিকা রাখে।  ২০১৪ সালে, ব্রিটিশ রক ব্যান্ড পিংক ফ্লয়েডের দ্য ডিভিশন বেল অ্যালবাম মুক্তির ২০তম বার্ষিকী উদযাপনের জন্য, "মরুন্ড" গানের একটি সঙ্গীত ভিডিওটি প্রকাশিত হয়েছিল। হিপনোসিসের অউব্রে পাওয়েল পরিচালিত ভিডিওর কিছু অংশ ২০১৪ সালের এপ্রিলের প্রথম সপ্তাহে, প্রিপিয়াত চিত্তবিনোদন পার্কে ধারণ করা হয়েছিল। ২০১৮ সালে সায়েদের "লাইফ ইজ গোল্ডেন" মিউজিক ভিডিও ক্লিপে পার্কটি দৃশ্যায়ন করা হয়েছিল।   চিত্রশালা    তথ্যসূত্র   বিষয়শ্রেণী:ইউক্রেনে ১৯৭০-এর দশকে প্রতিষ্ঠিত বিষয়শ্রেণী:কিয়েভ ওব্লাস্টের ভবন ও স্থাপনা বিষয়শ্রেণী:ইউক্রেনের সাঁতারের স্থান বিষয়শ্রেণী:সুইমিং পুল বিষয়শ্রেণী:প্রিপিয়াত বিষয়শ্রেণী:চেরনোবিল বহিষ্করণ অঞ্চল বিষয়শ্রেণী:সাঁতারের জলাশয়
অরিন্দম নাট্য সম্প্রদায় বাংলাদেশের একটি মঞ্চনাট্যদল। ১৯৭৪ সালে মঞ্চ অভিনেতা ও নির্দেশক সদরুল পাশা ও শিশির দত্ত এটি প্রতিষ্ঠা করেন।   পটভূমি  যুদ্ধোত্তর স্বাধীন বাংলাদেশের সাংস্কৃতিক মুক্তি ও মুক্তিযুদ্ধের চেতনা জাগরিত রাখার প্রচেষ্টা হিসাবে ১৯৭৩ সালে চট্টগ্রামে ‘থিয়েটার ৭৩’-এর গঠনের মাধ্যমে শুরু হয় ‘গ্রুপ থিয়েটার আন্দোলন’-এর; পরবর্তীতে এখান থেকে বেরিয়ে গিয়ে সদরুল পাশা ও শিশির দত্ত ১৯৭৪ সালের ১৬ সেপ্টেম্বর গঠন করেন নতুন দল ‘অরিন্দম নাট্য সম্প্রদায়’। ‘থিয়েটার ৭৩’ এবং ‘তীর্যক নাট্যগোষ্ঠী’-র পর এটি হলো চট্টগ্রামের তৃতীয় প্রাচীন নাট্যদল।   তথ্যসূত্র    বহিঃসংযোগ   বিষয়শ্রেণী:১৯৭৪-এ প্রতিষ্ঠিত বিষয়শ্রেণী:বাঙালি মঞ্চ নাট্যগোষ্ঠী বিষয়শ্রেণী:নাটক বিষয়শ্রেণী:বাংলাদেশের নাট্যশালা কোম্পানি বিষয়শ্রেণী:বাংলাদেশী মঞ্চ নাট্যগোষ্ঠী
আলি লুতফি ইব্রাহিম মুস্তফা (, ; জন্ম: ১৪ অক্টোবর ১৯৮৯; আলি লুতফি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে গোলরক্ষক হিসেবে খেলেন।  ২০০৯ সালে, আলি মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মিশরের বয়সভিত্তিক দলের হয়ে খেলার পর, তিনি ২০১৫ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  আলি লুতফি ইব্রাহিম মুস্তফা ১৯৮৯ সালের ১৪ই অক্টোবর তারিখে মিশরের কালিউবিয়াহ গভর্নরেটে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আলি মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০০৯ সালে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ৩ বছরে ১৬ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল মিশর  ২০১৫  ১  ০ সর্বমোট  ১  ০   তথ্যসূত্র    বহিঃসংযোগ                  বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:ইএনপিপিআই স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
মোহাম্মদ কামরুল ইসলাম (জন্ম: ৩১ জুলাই ১৯৮৬ ঢাকায়) যিনি একজন বাংলাদেশী প্রথম শ্রেণির এবং তালিকার এ ক্রিকেটার। ডানহাতি ব্যাটসম্যান এবং ডানহাতি অফ ব্রেক ব্রেক বোলার। ২০০৫-২০০৬ বাংলাদেশি ক্রিকেট মৌসুমে ঢাকা বিভাগ ক্রিকেট দলের হয়ে অভিষেক ঘটে তার। তিনি অনূর্ধ্ব -১৯ ওয়ানডে আন্তর্জাতিক ম্যাচে বাংলাদেশের প্রতিনিধিত্ব করেছেন।   তথ্যসূত্র    বহিঃসংযোগ      বিষয়শ্রেণী:বাংলাদেশ এ দলের ক্রিকেটার বিষয়শ্রেণী:জীবিত ব্যক্তি বিষয়শ্রেণী:সিলেট বিভাগের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:ঢাকা থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
Usage   This template is for articles incorporating text from the National Institute of Standards and Technology's Dictionary of Algorithms and Data Structures, which is public domain and available free online from the NIST website.  It should be placed at the bottom of the articles on which it is used.  {{DADS|{{{2}}}|{{{1}}}}}  where  equals the html name of the page within the DADS website, and  equals the name of the subject.  Hence,  {{DADS|Adaptive Huffman coding|adaptiveHuffman}}  will produce the following message at the bottom of the article:   See also   for articles which use other public domain text or data from the National Institute of Standards and Technology.  বিষয়শ্রেণী:বহিঃসংযোগ টেমপ্লেট বিষয়শ্রেণী:United States government attribution templates  eo:Ŝablono:DADS
আরাস্ত ডায়ারগার্ড (জন্ম:১৬ জুলাই ২০০০) একজন নামিবিয়ার ক্রিকেটার। তিনি ২০ ই আগস্ট ২০১৮ তে নামিবিয়া মহিলা ক্রিকেট দলের হয়ে তার মহিলা টি-টোয়েন্টি আন্তর্জাতিক অভিষেক হয়েছিল , মালাউয়ের বিপক্ষে, ২০১৮ বতসোয়ানা ক্রিকেট অ্যাসোসিয়েশন মহিলা টি-২০ সিরিজে। এটি নামিবিয়ার হয়ে প্রথম টি-টোয়েন্টি ম্যাচ ছিল।  আগস্ট ২০১৯-এ, স্কটল্যান্ডের ২০১৯ আইসিসি মহিলা ওয়ার্ল্ড টি-টোয়েন্টি বাছাইপর্বের টুর্নামেন্টের জন্য নামিবিয়ার স্কোয়াডে তার নাম দেওয়া হয়েছিল। তিনি নামিবিয়ার টুর্নামেন্টের দ্বিতীয় ম্যাচে, ১ সেপ্টেম্বর ২০১৯ এ থাইল্যান্ডের বিপক্ষে খেলেন।   তথ্যসূত্র   বিষয়শ্রেণী:নামিবিয়ার মহিলা টুয়েন্টি২০ আন্তর্জাতিক ক্রিকেটার বিষয়শ্রেণী:নামিবীয় মহিলা ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম